- ຄະນະຜູ້ແທນພັກ ປປ ລາວ ເຂົ້າຮ່ວມກອງປະຊຸມໜ່ວຍງານຜູ້ຊ່ຽວຊານສາກົນ ລະຫວ່າງ ພັກການເມືອງ ຜ່ານວີດີໂອທາງໄກ
- ໃບຂ່າວປະຈຳເດືອນ ເມສາ 2021
- ຄະນະບໍລິຫານງານສະຫະພັນກຳມະບານ ຄຕພ ສະໄໝທີ I
- ເລຂາຄະນະບໍລິຫານງານຊາວໜຸ່ມຄະນະພົວພັນຕ່າງປະເທດສູນກາງພັກ ເຂົ້າຮ່ວມກອງປະຊຸມທາງໄກ
- ຄະນະຜູ້ແທນພັກ ປປ ລາວ ເຂົ້າຮ່ວມກອງປະຊຸມສຳມະນາສາກົນຂອງບັນດາພັກການເມືອງລັດທິມາກ
ຄະນະຜູ້ແທນພັກ ປປ ລາວ ເຂົ້າຮ່ວມກອງປະຊຸມໜ່ວຍງານຜູ້ຊ່ຽວຊານສາກົນ ລະຫວ່າງ ພັກການເມືອງ ຜ່ານວີດີໂອທາງໄກ
ໃນວັນທີ 11 ມິຖຸນາ 2021 ຄະນະຜູ້ແທນພັກ ປປ ລາວ ນໍາໂດຍ ສະຫາຍ ສົມພອນ ສີຈະເລີນ, ຮອງຫົວໜ້າ ຄະນະພົວພັນຕ່າງປະເທດສູນກາງພັກ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມໜ່ວຍງານຜູ້ຊ່ຽວຊານສາກົນ ລະຫວ່າງ ພັກການເມືອງ ຜ່ານວີດີໂອທາງໄກ ໂດຍການເປັນເຈົ້າພາບຂອງພັກຣັດເຊຍເອກະພາບ ພາຍໃຕ້ຫົວຂໍ້: “ບົດບາດຂອງບັນດາກຳລັງການເມືອງທີ່ມີຄວາມຮັບຜິດຊອບຂອງຣັດເຊຍ ແລະ ບັນດາປະເທດອາຊຽນ ໃນການເສີມສ້າງໂຄງສ້າງດ້ານຄວາມໝັ້ນຄົງ ແລະ ການຮ່ວມມືໃນພາກພື້ນອາຊີ-ປາຊີຟິກ”. ກອງປະຊຸມຄັ້ງນີ້ ຈັດຂຶ້ນໃນໂອກາດການສະເຫລີມ ສະຫລອງຄົບຮອບ...ອ່ານຕໍ່
ພິທີມອບ - ຮັບ ໜ້າທີ່ຫົວໜ້າຄະນະພົວພັນຕ່າງປະເທດສູນກາງພັກ
ພິທີມອບ-ຮັບໜ້າທີ່ ຫົວໜ້າຄະນະພົວພັນຕ່າງປະເທດສູນກາງພັກ ຜູ້ເກົ່າ ແລະ ຜູ້ໃໝ່ ລະຫວ່າງ ສະຫາຍ ປອ ນາງ ສູນທອນ ໄຊຍະຈັກ, ເລຂາທິການສູນກາງພັກ, ເລຂາຄະນະບໍລິຫານງານພັກ, ຫົວໜ້າຄະນະພົວພັນຕ່າງປະເທດສູນກາງພັກ ຜູ້ເກົ່າ ແລະ ສະຫາຍ ທອງສະຫວັນ ພົມວິຫານ, ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າຄະນະພົວພັນ ຕ່າງປະເທດສູນກາງພັກ ຜູ້ໃໝ່ ໄດ້ຈັດຂື້ນໃນວັນທີ 5 ເມສາ 2021 ທີ່ ຄະນະພົວພັນຕ່າງປະເທດສູນກາງພັກ...ອ່ານຕໍ່
ຄະນະພົວພັນຕ່າງປະເທດສູນກາງພັກ ຈັດປາຖະກະຖາວັນສ້າງຕັ້ງສະຫະພັນກໍາມະບານລາວ ຄົບຮອບ 65 ປີ ແລະ ສະຫລຸບການປະຕິບັດຂໍ້ແຂ່ງຂັນ 05 ເປັນເຈົ້າ
ໃນວັນທີ 27 ມັງກອນ 2021 ຄະນະພົວພັນຕ່າງປະເທດສູນກາງພັກ ໄດ້ຈັດປາຖະກະຖາເຊື່ອມຊຶມເອກະສານ ວັນສ້າງຕັ້ງສະຫະພັນກໍາມະບານລາວ ຄົບຮອບ 65 ປີ (1/2/1956-1/2/2021) ໂດຍການໃຫ້ກຽດປາຖະກະຖາຂອງ ສະຫາຍ ອິນແປງ ໝື່ນວິເສດ, ຫົວໜ້າກົມພົວພັນສາກົນຂອງສູນກາງສະຫະພັນກໍາມະບານລາວ ໂດຍມີຄະນະພັກ, ພະ ນັກງານ, ສະມາຊິກກໍາມະບານ ເຂົ້າຮ່ວມຮັບຟັງຢ່າງພ້ອມພຽງ.ອ່ານຕໍ່
ຄະນະພົວພັນຕ່າງປະເທດສູນກາງພັກ ປປ ລາວ ຈັດກອງປະຊຸມທາງໄກກັບ ຄະນະພົວພັນຕ່າງປະເທດສູນກາງພັກກອມມູນິດກູບາ
ໃນຕອນເຊົ້າຂອງວັນທີ 24 ທັນວາ 2020 ທີ່ສຳນັກງານຄະນະພົວພັນຕ່າງປະເທດສູນກາງພັກ, ສະຫາຍ ປອ. ນາງ ສູນທອນ ໄຊຍະຈັກ, ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ໄດ້ເຂົ້າຮ່ວມກອງປະຊຸມທາງໄກ ກັບ ຄະນະພົວພັນຕ່າງປະເທດສູນກາງພັກກອມມູນິດກູບາ, ຊຶ່ງນໍາໂດຍ ສະຫາຍ Angle Aezuaga Reyes, ວ່າການຫົວໜ້າ ຄະນະພົວພັນຕ່າງປະເທດສູນກາງພັກກອມມູນິດກູບາ.ອ່ານຕໍ່
ຄະນະພົວພັນຕ່າງປະເທດສູນກາງພັກ ຈັດປາຖະກະຖາລະນຶກວັນຊາດ ທີ 2 ທັນວາ ຄົບຮອບ 45 ປີ ແລະ ວັນເກີດ ຂອງ ປະທານ ໄກສອນ ພົມວິຫານ ຄົບຮອບ 100 ປີ
ໃນຕອນບ່າຍຂອງວັນທີ 18 ທັນວາ 2020, ຄະນະພົວພັນຕ່າງປະເທດສູນກາງພັກໄດ້ຈັດປາຖະກະຖາເພື່ອລະນຶກເຖິງວັນສະຖາປະນາສປປລາວ ຄົບຮອບ 45 ປີ(02/12/1975-02/12/2020) ແລະ ວັນເກີດ ຂອງປະທານ ໄກສອນ ພົມວິຫານ ຄົບຮອບ 100 ປີ( 13/12/1920-13/12/2020), ໃຫ້ກຽດປາຖະກະຖາ ໂດຍ ສະຫາຍ ສົມສະຫວາດ ເລັ່ງສະຫວັດ, ທີ່ປຶກສາຄະນະບໍລິຫານງານສູນກາງພັກສະໄໝທີ X, ຜູ້ຊີ້ນໍາວຽກງານຄົ້ນຄວ້າແນວຄິດ ໄກສອນ ພົມວິຫານ, ໂດຍມີການເຂົ້າຮ່ວມຂອງ ສະຫາຍ...ອ່ານຕໍ່
ຈັດກອງປະຊຸມສະຫຼຸບການເຄື່ອນໄຫວວຽກງານ 5 ປີ (2016-2020) ແລະ ປະຈຳປີ 2020
ໂດຍປະຕິບັດຕາມແຜນການປະຈຳປີ 2020, ຕອນເຊົ້າ ຂອງວັນທີ 18/12/2020 ຄະນະພົວພັນຕ່າງປະເທດສູນກາງພັກ ໄດ້ຈັດກອງປະຊຸມສະຫຼຸບວຽກງານ ໄລຍະ 5 ປີ (2016-2020) ແລະ ປະຈໍາປີ 2020, ໂດຍການເປັນປະທານຂອງ ສະຫາຍ ປອ. ນາງ ສູນທອນ ໄຊຍະຈັກ, ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າຄະນະພົວພັນຕ່າງປະເທດສູນກາງພັກ ແລະ ມີບັນດາສະຫາຍໃນຄະນະພັກ-ຄະນະນໍາ, ພະນັກງານອາວຸໂສບຳນານ ຕະຫຼອດເຖິງພະນັກງານສະມາຊິກພັກທົ່ວຄະນະພົວພັນຕ່າງປະເທດສູນກາງພັກ ເຂົ້າຮ່ວມຈຳນວນ 150...ອ່ານຕໍ່
ເລຂາຄະນະບໍລິຫານງານຊາວໜຸ່ມຄະນະພົວພັນຕ່າງປະເທດສູນກາງພັກ ເຂົ້າຮ່ວມກອງປະຊຸມທາງໄກ
ໃນຕອນບ່າຍຂອງວັນທີ 28 ພຶດສະພາ 2021, ສະຫາຍ ຄຳເຟື້ອງ ພັນທະໄຊ, ເລຂາຄະນະບໍລິຫານງານຊາວໜຸ່ມ ຄະນະພົວພັນຕ່າງປະເທດສູນກາງພັກ ພ້ອມຄະນະ ເຂົ້າຮ່ວມກອງປະຊຸມທາງໄກ ເພື່ອເພີ່ມທະວີການຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ມະຕິກອງປະຊຸມໃຫຍ່ຜູ້ແທນຊາວໜຸ່ມທົ່ວປະເທດ ຄັ້ງທີ VII ແລະ ແຜນຮັບມືກັບພະຍາດໂກວິດ-19 ຂອງຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດລາວ ໂດຍການເປັນປະທານຂອງ ສະຫາຍ ອາລຸນໄຊ ສູນນະລາດ, ກຳມະການສູນກາງພັກ, ເລຂາຄະນະບໍລິຫານງານສູນກາງຊາວໜຸ່ມປະຊາຊົນປະຕິວັດລາວ...ອ່ານຕໍ່
ຄະນະບໍລິຫານງານຊາວໜຸ່ມປະຊາຊົນປະຕິວັດລາວ ຄະນະພົວພັນຕ່າງປະເທດສູນກາງພັກ ຄັ້ງທີ I
ຄະນະບໍລິຫານງານຊາວໜຸ່ມປະຊາຊົນປະຕິວັດລາວ ຄະນະພົວພັນຕ່າງປະເທດສູນກາງພັກ ຄັ້ງທີ I ກ. ຄະນະບໍລິຫານງານອ່ານຕໍ່
ຄະນະບໍລິຫານງານສູນກາງພັກແຮງານເກົາຫຼີ ໄດ້ສົ່ງສານອວຍພອນເຖິງຄະນະບໍລິຫານງານສູນກາງພັກປະຊາຊົນ ປະຕິວັດລາວ ຊຶ່ງມີເນື້ອໃນດັ່ງນີ້:
ເນື່ອງໃນໂອກາດສະເຫຼີມສະຫຼອງວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 65 ປີ (22/03/1955-22/03/2020) ຕາງໜ້າພັກແຮງງານເກົາຫຼີ ແລະ ປະຊາຊົນ ສປປ ເກົາຫຼີ, ພວກຂ້າພະເຈົ້າຂໍສົ່ງມິດຈິດມິດໃຈ ຖານສະຫາຍອ້າຍນ້ອງ ທີ່ຮ່ວມອຸດົມການດຽວກັນ ແລະ ຄຳອວຍພອນອັນອົບອຸ່ນທີ່ສຸດ ມາຍັງຄະນະບໍລິຫານງານສູນກາງພັກ, ພະນັກງານ, ສະມາຊິກພັກປະຊາຊົນ ປະຕິວັດລາວ ທຸກຖ້ວນໜ້າ.
ຕະຫຼອດໄລຍະເວລາ 65 ປີ ທີ່ຜ່ານມາ ພາຍໃຕ້ການນຳພາອັນສະຫຼາດສ່ອງໃສຂອງພັກປະຊາຊົນ ປະຕິວັດລາວ, ປະຊາົຊນລາວ ອັນມີ ປະທານ ໄກສອນ ພົມວິຫານ, ຜູ້ນຳທີ່ແສນເຄົາລົບຮັກຂອງປະຊາຊົນລາວບັນດາເຜົ່າ ເປັນຜູ້ນຳໜ້າໃນເມື່ອກ່ອນ ແລະ ສະຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູນກາງພັກ ປປ ລາວ, ປະທານປະເທດແຫ່ງ ສປປ ລາວ ເປັນຜູ້ນຳພາໃນປັດຈຸບັນ, ປະຊາຊົນລາວ ສາມາດຍາດໄດ້ຜົນສຳເລັດອັນໃຫຍ່ຫຼວງຮອບດ້ານ, ການເມືອງມີສະຖຽນລະພາບ, ວຽກງານປ້ອງກັນຊາດ-ປ້ອງກັນຄວາມສະຫງົບສຸກ ມີຄວາມໜັກແໜ້ນ, ເສດຖະກິດຂະຫຍາຍຕົວຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນ ໄດ້ຮັບການປັບປຸງໃຫ້ດີຂຶ້ນຢ່າງບໍ່ຢຸດຢັ້ງ; ການພົວພັນຕ່າງປະເທດ ໄດ້ຮັບການເປີດກວ້າງ, ບົດບາດ ແລະ ອິດທິພົນຂອງພັກປະຊາຊົນ ປະຕິວັດລາວ ແລະ ສາທາລະນະລັດ ປະຊາທິປະໄຕ ປະຊາຊົນລາວ ນັບມື້ນັບໄດ້ຮັບການຍົກສູງຂຶ້ນໃນເວທີສາກົນ.
ພວກຂ້າພະເຈົ້າ ເຊື່ອໜັ້ນວ່າ ພາຍໃຕ້ການນຳພາ ຂອງສະຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູງກາງພັກ ປປ ລາວ, ປະທານປະເທດແຫ່ງ ສປປ ລາວ ເປັນຜູ້ນຳ, ປະຊາຊົນ ແລະ ບັນດາສະມາຊິກພັກທຸກຖ້ວນໜ້າ ຈະສືບຕໍ່ຍາດໄດ້ບັນດາຜົນສຳເລັດໃໝ່ອັນໃຫຍ່ຫຼວງກວ່າເກົ່າໃນພາລະກິດການປ່ຽນແປງໃໝ່, ປະຕິບັດມະຕິກອງປະຊຸມໃຫຍ່ ຄັ້ງທີ X ຂອງພັກປະຊາຊົນ ປະຕິວັດລາວ ຢ່າງມີໄຊ.
ອວຍພອນໃຫ້ສານພົວພັນມິດຕະພາບ ແລະ ການຮ່ວມມືອັນເປັນມູນເຊື້ອທີ່ມີມາແຕ່ດົນນານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ສປປ ເກົາຫຼີ ທີ່ປະທານ ໄກສອນ ພົມວິຫານ, ຜູ້ນຳທີ່ແສນເຄົາລົບຮັກຂອງປະຊາຊົນລາວບັນດາເຜົ່າ ແລະ ປະທານ ກິມ ອິນ ຊຸງ, ຜູ້ນຳທີ່ຍິ່ງໃຫຍ່ ຂອງ ສປປ ເກົາຫຼີ ຮ່ວມກັນສ້າງຂຶ້ນມາແຕ່ດົນນານແລ້ວນັ້ນ ນັບມື້ນັບ ແໜ້ນແຟ້ນ ແລະ ພັດທະນາຢ່າງບໍ່ຢຸດຢັ້ງ ເພື່ອພາລະກິດປະຕິວັດຢູ່ສອງປະເທດ ກໍ່ຄືນຳເອົາຜົນປະໂຫຍດຕົວຈິງມາສູ່ປະຊາຊົນສອງຊາດໃຫ້ນັບມື້ນັບຫຼາຍຂຶ້ນກວ່າເກົ່າ.
ເຖິງ: ຄະນະບໍລິຫານງານສູນກາງພັກປະຊາຊົນ ປະຊາຊົນປະຕິວັດລາວ
ທີ່ ນະຄອນຫຼວງວຽງຈັນ
ເນື່ອງໃນໂອກາດວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 65 ປີ, ຄະນະບໍລິຫານງານສູນກາງພັກປະຊາຊົນກຳປູເຈຍ ຂໍສະແດງຄວາມຊົມເຊີຍ ແລະ ສົ່ງພອນໄຊອັນປະເສີດມາຍັງ ຄະນະບໍລິຫານງານສູນກາງພັກປະຊາຊົນປະຕິວັດລາວ.
ຄະນະບໍລິຫານງານສູນກາງພັກປະຊາຊົນກຳປູເຈຍຂໍສະແດງຄວາມຊົມເຊີຍ ແລະ ຕີລາຄາສູງ ຕໍ່ບັນດາຜົນສຳເລັດຂອງພັກ, ລັດ ແລະ ປະຊາຊົນລາວ ທີ່ຍາດມາໄດ້ໃນໄລຍະຜ່ານມາ ໃນການພັດທະນາເສດຖະກິດ-ສັງຄົມ ອັນໄດ້ເຮັດໃຫ້ຊີວິດການເປັນຢູ່ຂອງປະຊາຊົນນັບມື້ນັບໄດ້ຮັບການປົວແປງໃຫ້ດີຂຶ້ນ ແລະ ເພື່ອສືບຕໍ່ຍົກສູງບົດບາດຂອງພັກໃຫ້ນັບມື້ນັບສູງເດັ່ນໃນປະເທດກໍ່ຄືໃນເວທີສາກົນ.
ຄະນະບໍລິຫານງານສູນກາງພັກປະຊາຊົນກຳປູເຈຍ ຕີລາຄາສູງ ແລະ ຂໍສະແດງຄວາມຊົມເຊີຍ ຕໍ່ການເສີມຂະຫຍາຍສາຍພົວພັນມິດຕະພາບ, ການຮ່ວມມືທີ່ເປັນມູນເຊື້ອອັນດີງາມລະ ຫວ່າງສອງພັກ ແລະ ປະຊາຊົນສອງຊາດ ລາວ-ກຳປູເຈຍ ທີ່ໄດ້ຍົກລະດັບການພົວພັນ "ຄູ່ຮ່ວມຍຸດທະສາດ ຮອບດ້ານ ໝັ້ນຄົງຍາວນານ "
ພວກຂ້າພະເຈົ້າເຊື່ອໝັ້ນວ່າ ພາຍໃຕ້ການນຳພາອັນສະຫຼາດສ່ອງໃສ ຂອງພັກປະຊາຊົນປະຊາຊົນປະຕິວັດລາວ ອັນມີ ພະນະທ່ານ ບຸນຍັງ ວໍລະຈິດ, ເລຂາທິການໃຫຍ່ຄະນະບໍລິຫານງານສູນກາງພັກ ເປັນຜູ້ນຳພາ, ປະຊາຊົນລາວຈະສືບຕໍ່ຍາດໄດ້ຜົນສຳເລັດອັນໃໝ່ ໃນການປະຕິບັດບັນດາມະຕິຂອງກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດລາວ ວາງອອກ.
ໃນໂອກາດອັນສະຫງ່າລາສີນີ້ ພວກຂ້າພະເຈົ້າຂໍອວຍພອນໄຊອັນປະເສີດ ໃຫ້ຄະນະບໍລິຫານງານສູນກາງພັກປະຊາຊົນປະຕິວັດລາວ ຈົ່ງປະສົບຜົນສຳເລັດໃໝ່ໃຫຍ່ຫຼວງກວ່າເກົ່າ ໃນການສ້າງສາພັດທະນາປະເທດຊາດ ກ້າວໄປສູ່ຄວາມຈະເລີນວັດທະນາ.
ຂໍອວຍພອນໃຫ້ ສາຍພົວພັນມິດຕະພາບ ທີ່ມີມູນເຊື້ອ ແລະ ການຮ່ວມມື ລະຫວ່າງພັກ,ລັດຖະບານ ແລະ ປະຊາຊົນສອງຊາດພວກເຮົາ ຈົ່ງສືບຕໍ່ໄດ້ຮັບການເສີມຂະຫຍາຍຍິ່ງໆຂຶ້ນ.
ນະຄອນຫຼວງພະນົມເປັນ, ວັນທີ 19 ມີນາ 2020
ຄະນະບໍລິຫານງານ ສູນກາງພັກປະຊາຊົນກຳປູເຈຍ
ຄະນະບໍລິຫານງານສູນກາງພັກປະຊາຊົນປະຕິວັດລາວ
ທີ່ ນະຄອນຫຼວງວຽງຈັນ
ເນື່ອງໃນໂອກາດວັນສ້າງຕັ້ງ ພັກປະຊາຊົນປະຕິວັດລາວ ຄົບຮອບ 65 ປີ, ພວກຂ້າພະເຈົ້າຕາງໜ້າພັກກອມມູນິດຈີນ ແລະ ປະຊາຊົນຈີນ ຂໍສະແດງຄວາມຊົມເຊີຍຢ່າງສຸດອົກສຸດໃຈ ມາຍັງ ພັກປະຊາຊົນປະຕິວັດລາວ ແລະ ປະຊາຊົນລາວອ້າຍນ້ອງທຸກຖ້ວນໜ້າ.
65 ປີ ທີ່ຜ່ານມາ ພັກປະຊາຊົນປະຕິວັດລາວ ໄດ້ນຳພາປະຊາຊົນລາວ ສາມັກຄີເປັນປຶກແຜ່ນປະສົບຜົນສຳເລັດການຕໍ່ສູ້ປົດປ່ອຍຊາດ ແລະ ຍາດອົາເອກະລາດຂອງປະເທດຊາດ, ບັນລຸໄດ້ໝາກຜົນສະຫງ່າງາມຂອງການກໍ່ສ້າງສັງຄົມນິຍົມ ແລະ ປະຕິຮູບໃໝ່. ປັດຈຸບັນ ສປປ ລາວ ມີສະເຖຍລະພາບທາງດ້ານການເມືອງທີ່ໝັ້ນຄົງ, ສັງຄົມມີຄວາມເປັນລະບຽບຮຽບຮ້ອຍ, ເສດຖະກິດມີການພັດທະນາຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນນັບມື້ປົວແປງດີຂຶ້ນ, ບົດບາດອິດທິພົນໃນເວທີສາກົນນັບມື້ເພີ່ມຂື້ນຢ່າງບໍ່ຢຸດຢັ້ງ. ໃນຖານະທີ່ເປັນມິດສະຫາຍກັນ ພວກຂ້າພະເຈົ້າມີຄວາມປິຕິຊົມຊື່ນນຳບັນດາສະຫາຍຢ່າງຈິງໃຈ. ພວກຂ້າພະເຈົ້າເຊື່ອໝັ້ນວ່າ ພາຍໃຕ້ການຊີ້ນຳນຳພາຢ່າງເຂັ້ມເເຂງຂອງ ສູນກາງພັກປະຊາຊົນປະຕິວັດລາວ ທີ່ມີ ສະຫາຍເລຂາທິການໃຫຍ່ ບຸນຍັງ ວໍລະຈິດ ເປັນແກ່ນສານຂອງພັກ ແລະ ປະຊາຊົນລາວ ບັນດາສະຫາຍ ຈະປັບປຸງການນໍາພາຂອງພັກ ໃຫ້ສົມບູນ ແລະ ຊຸກຍູ້ພາລະກິດການກໍ່ສ້າງສັງຄົມນິຍົມ ແລະ ພາລະກິດການປ່ຽນແປງໃໝ່ຢ່າງໜັກແໜ້ນ ເພື່ອຕ້ອນຮັບການເປີດກອງປະຊຸມໃຫຍ່ ຄັ້ງທີ XI ຂອງພັກ ດ້ວຍໝາກຜົນທີ່ດີເດັ່ນ.
ພັກກອມມູນິດຈີນ ໃຫ້ຄວາມສຳຄັນຢ່າງສູງຕໍ່ການພັດທະນາສາຍພົວພັນ ຈີນ-ລາວ. ໃນເດືອນເມສາ 2019 ທີ່ຜ່ານມາ, ສະຫາຍ ສີ ຈີ້ນຜິງ, ເລຂາທິການໃຫຍ່ ຄະນະກຳມະການບໍລິຫານງານສູນກາງພັກກອມມູນິດຈີນ ແລະ ສະ ຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ ໄດ້ຮ່ວມກັນລົງນາມ ແຜນແມ່ບົດວ່າດ້ວຍການສ້າງຄູ່ຮ່ວມຊາຕາກຳ ຈີນ-ລາວ ເຊີ່ງໄດ້ຊີ້ນຳທິດທາງໃຫ້ແກ່ການເສີມຂະຫຍາຍສາຍພົວພັນສອງປະເທດໃນຍຸກສະໄໝໃໝ່ຢ່າງຊັດເຈນ. ນັບແຕ່ເກີດມີການລະບາດຂອງເຊື້ອພະຍາດໂຄວິດ-19 ເປັນຕົ້ນມາ, ພັກ-ລັດ ແລະ ປະຊາຊົນລາວທຸກຂະແໜງການໃນສົງຄົມ ໄດ້ສະແດງຄວາມເຫັນໃຈຕໍ່ຝ່າຍຈີນ ແລະ ໃຫ້ການຊ່ວຍເຫຼືອທຶນຮອນ ແລະ ວັດຖຸອຸປະກອນ ເຊີ່ງໄດ້ສະແດງໃຫ້ເຫັນເຖິງຈິດໃຈແຫ່ງການເປັນຄູ່ຮ່ວມຊາຕາກຳທີ່ຮ່ວມລົງເຮືອລຳດຽວກັນ ມີການຊ່ວຍເຫຼືອເຊີ່ງກັນແລະກັນ.
ພັກກອມມູນິດຈີນຍີນດີຈະຮ່ວມກັບພັກປະຊາຊົນປະຕິວັດລາວ ຈັດຕັ້ງປະຕິບັດຂໍ້ຕົກລົງສຳຄັນຂອງສະຫາຍເລຂາທິການໃຫຍ່ສອງພັກໃຫ້ດີ, ພ້ອມກັນສົ່ງເສີມການເເລກປ່ຽນດ້ານຍຸດທະສາດ, ເພີ່ມທະວີຄວາມເຂົ້າ ໃຈກັນດ້ານການເມືອງ, ລົງເລິກການແລກປ່ຽນ ກ່ຽວກັບບົດຮຽນດ້ານການຄູ້ມຄອງພັກ-ບໍລິຫານລັດ, ເສີມຂະ ຫຍາຍການຮ່ວມມືທີ່ເປັນຮູບປະທຳໃນທຸກຂະແໜງການ ແລະ ການຊຸກຍູ້ສ້າງຄູ່ຮ່ວມຊາຕາກຳ ຈີນ-ລາວ, ຊຸກຍູ້ພາລະກິດສັງຄົມນິຍົມຂອງສອງປະເທດໃຫ້ມີຄວາມຄືບໜ້າໃໝ່ ແລະ ປະກອບສ່ວນອັນໃໝ່ ແລະ ໃຫຍ່ຫຼວງກວ່າເກົ່າເຂົ້າໃນພາລະກິດແຫ່ງຄວາມກ້າວໜ້າຂອງມວນມະນຸດ.
ຂໍອວຍພອນໃຫ້ພາລະກິດການສ້າງສັງຄົມນິຍົມ ແລະ ປະຕິຮູບໃໝ່ ທີ່ນຳພາໂດຍພັກປະຊາຊົນປະຕິວັດລາວ ປະສົບຜົນສຳເລັດອັນໃໝ່ ແລະ ໃຫຍ່ຫຼວງຍິ່ງໆຂຶ້ນໄປ.
ຂໍອວຍພອນມິດຕະພາບອັນເປັນມູນເຊື້ອລະຫວ່າງສອງປະເທດ ຈີນ-ລາວ ສືບຕໍ່ເສີມຂະຫຍາຍຕະຫຼອດໃນແຕ່ລະໄລຍະ ແລະ ໝັ້ນຄົງນະນົງແກ່ນເລື້ອຍໆໄປ.
ຄະນະກຳມະການສູນກາງພັກກອມມູນິດຈີນ
ນະຄອນຫຼວງປັກກິ່ງ, ວັນທີ 22 ມີນາ 2020
ສານອວຍພອນ
ສະຫາຍ ກິມ ເຈິງ ອຸນ, ປະທານພັກແຮງງານເກົາຫຼີ ໄດ້ສົ່ງສານອວຍພອນເຖິງ ສະຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ ຊຶ່ງມີເນື້ອໃນວ່າ:
ເນື່ອງໃນໂອກາດວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 63 ປີ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ຄຳທັກທາຍຖານສະຫາຍ ມາຍັງສະຫາຍ ແລະ ໂດຍຜ່ານຫາຍ ໄປຍັງຄະນະບໍລິຫານງານສູນກາງພັກປະຊາຊົນປະຕິວັດລາວ ແລະ ສະມາຊິກພັກທຸກຖ້ວນໜ້າຂອງພວກສະຫາຍ.
ຕະຫຼອດໄລຍະ 63 ປີທີ່ຜ່ານມາ, ພັກປະຊາຊົນປະຕິວັດລາວ ໄດ້ຈັດຕັ້ງນຳພາປະຊາຊົນລາວ ແລະ ສ້າງຜົນສຳເລັດອັນໃຫຍ່ຫຼວງໃນການຕໍ່ສູ້ເພື່ອສ້າງລະບອບປະຊາທິປະໄຕປະຊາຊົນ ແລະ ປົກປັກຮັກສາໝາກຜົນຂອງການປະຕິວັດ ແລະ ພັດທະນາປະເທດຊາດໂດຍເປັນເອກະລາດ ແລະ ສ້າງສາປະເທດຊາດໃຫ້ມີຄວາມຈະເລີນວັດທະນາຖາວອນ.
ໃນໂອກາດນີ້ ຂ້າພະເຈົ້າ ຂໍສະແດງຄວາມເຊື່ອໝັ້ນວ່າສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອລະຫວ່າງສອງພັກ ແລະ ປະຊາຊົນສອງຊາດພວກເຮົາຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ໃນການຕໍ່ສູ້ຮ່ວມກັນເພື່ອສັງຄົມນິຍົມ ແລະ ຂໍອວຍພອນໄຊອັນປະເສີດມາຍັງສະຫາຍ ຈົ່ງມີສຸຂະພາບເຂັ້ມແຂງ ແລະ ພວກສະຫາຍຈົ່ງປະສົບຜົນສຳເລັດອັນຍິ່ງໃຫຍ່ກ່ວາເກົ່າໃນການເຄື່ອນໄຫວເພື່ອປະຕິບັດມະຕິຂອງກອງປະຊຸມໃຫຍ່ ຄັ້ງທີ 10.
ສານອວຍພອນ
ສະຫາຍ ຮ່ວງ ບິ່ງ ກວນ, ກຳມະການສູນກາງພັກກອມມູນິດຫວຽດນາມ, ຫົວໜ້າຄະນະພົວພັນຕ່າງປະເທດສູນກາງພັກກອມມູນິດຫວຽດນາມ ໄດ້ສົ່ງສານອວຍພອນ ເຖິງ ສະຫາຍ ນາງ ສູນທອນ ໄຊຍະຈັກ, ກຳມະການສູນກາງພັກ ປປ ລາວ, ຫົວໜ້າຄະນະພົວພັນຕ່າງປະເທດສູນກາງພັກ ປປ ລາວ ຊຶ່ງມີເນື້ອໃນດັ່ງນີ້:
ເນື່ອງໃນໂອກາດສະເຫຼີມສະຫຼອງວັນສ້າງຕັ້ງພັກປະຊາຊົນ ປະຕິວັດລາວ ຄົບຮອບ 63 ປີ (22/3/1955-22/3/2018), ຕາງໜ້າໃຫ້ຄະນະນຳ ແລະ ພະນັກງານ, ສະມາຊິກພັກ ຂອງຄະນະພົວພັນຕ່າງປະເທດສູນກາງພັກກອມມູນິດ ຫວຽດນາມ ທຸກຖ້ວນໜ້າ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ, ຄວາມສາມັກຄີຮັກແພງຖານສະຫາຍອ້າຍນ້ອງ ແລະ ພອນໄຊອັນປະເສີດມາຍັງ ສະຫາຍ ແລະ ບັນດາສະຫາຍການນຳ ພ້ອມດ້ວຍພະນັກງານ, ສະມາຊິກພັກ ຂອງຄະນະພົວພັນຕ່າງປະເທດສູນກາງພັກປະຊາຊົນ ປະຕິວັດລາວ ທຸກຖ້ວນໜ້າ.
ຕະຫຼອດໄລຍະ 63 ປີ ຜ່ານມາ, ພາຍໃຕ້ການນຳພາອັນສະຫຼາດສ່ອງໃສຂອງ ພັກປະຊາຊົນ ປະຕິວັດລາວ, ປະເທດຊາດ ແລະ ປະຊາຊົນລາວ ອ້າຍນ້ອງ ສາມາດບັນລຸໄດ້ບັນດາຜົນສຳເລັດອັນຍິ່ງໃຫຍ່, ມີຄວາມໝາຍປະຫວັດສາດໃນທຸກໆຂົງເຂດ, ປະກອບສ່ວນຍົກສູງຄວາມເຊື່ອໝັ້ນ ແລະ ບົດບາດຂອງ ລາວ ຢູ່ເວທີສາກົນ. ບັນດາຜົນສຳເລັດນັ້ນ ໄດ້ມີການປະກອບສ່ວນຢ່າງຕັ້ງໜ້າ ແລະ ມີປະສິດທິຜົນ ຂອງຄະນະພົວພັນຕ່າງປະເທດສູນກາງພັກປະຊາຊົນ ປະຕິວັດລາວ.
ພວກຂ້າພະເຈົ້າ ເຊື່ອໝັ້ນຢ່າງໜັກແໜ້ນວ່າ ພາຍໃຕ້ການນຳພາຂອງ ພັກປະຊາຊົນ ປະຕິວັດລາວ ແລະ ປະສົບການກວ່າ 30 ປີ ແຫ່ງການປ່ຽນແປງໃໝ່, ປະເທດຊາດ ແລະ ປະຊາຊົນລາວ ອ້າຍນ້ອງ ຈະສືບຕໍ່ຍາດໄດ້ບັນດາຜົນສຳເລັດໃໝ່, ໃຫຍ່ຫຼວງກວ່າເກົ່າ ໃນພາລະກິດປ່ຽນແປງໃໝ່, ປະຕິບັດບັນດາຄາດໝາຍຂອງມະຕິກອງປະຊຸມມໃຫຍ່ ຄັ້ງທີ X ຂອງພັກປະຊາຊົນ ປະຕິວັດລາວ; ສ້າງສາປະເທດລາວ ໃຫ້ມີສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດທະນາຖາວອນ ຕາມຈຸດໝາຍຂອງສັງຄົມນິຍົມ.
ພວກຂ້າພະເຈົ້າມີຄວາມປິຕິຊົມຊື່ນທີ່ເຫັນວ່າ ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ຫວຽດນາມ-ລາວ ນັບມື້ນັບພັດທະນະເຂົ້າສູ່ລວງເລິກ, ແທດຕົວຈິງ ແລະ ມີປະສິດທິຜົນໃນທຸກໆຂົງເຂດ, ນຳເອົາຜົນປະໂຫຍດໃຫ້ແກ່ປະຊາຊົນສອງຊາດ, ປະກອບສ່ວນຢ່າງຕັ້ງໜ້າ ເພື່ອສັນຕິພາບ, ສະຖຽນລະພາບ ແລະ ພັດທະນາ ຢູພາກພື້ນ ແລະ ໃນໂລກ.
ເນື່ອງໃນໂອກາດອັນສຳຄັນນີ້, ຂ້າພະເຈົ້າ ຂໍອວຍພອນໃຫ້ສະຫາຍ ແລະ ບັນດາສະຫາຍການນຳ ພ້ອມດ້ວຍພະນັກງານ, ສະມາຊິກພັກ ຂອງຄະນະພົວພັນຕ່າງປະເທດສູນກາງພັກປະຊາຊົນ ປະຕິວັດລາວ ທຸກຖ້ວນໜ້າ ຈົ່ງມີສຸຂະພາບ ພາລະນາໄມສົມບູນ, ມີຄວາມຜາສຸກ ແລະ ປະຕິບັດໜ້າທີ່ທີ່ໄດ້ຮັບມອບໝາຍຢ່າງດີ.
ຂໍອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ຈົ່ງໝັ້ນຄົງຄະນົງແກ່ນ ແລະ ສວຍສົດງົດງາມຕະຫຼອດໄປ./.